"Setswana Puo ya Gae (HL)/P2 13 DBE/Ngwanaitseele 2014 NSC – Memorantamo POTSO 14: GA SE LORATO – MJ Magasa Mo tlhamong ya motlhatlhojwa go solofetswe go akarediwa ga dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. • Kgotlhang ya terama e, ga e a agega ka ntlha ya dikgotlhang tse di mmalwa tse di tlhagelelang mo go yona. • Motsamai o a ratana ntswa e le rre wa lelapa. Se se tlhola kgotlhang le balelapa la gagwe. O gatšwa maikutlo ke Angeline yo o neng a dira nae. O simolola go robala nageng le go sa tlamele bana, mme a kaye fa a letse a betilwe ke tiro le go dira bosigo. • Motsamai o nna le kgotlhang le badirammogo nae e bong Lenkapere le Gosekwang ba ba neng ba leka go mo tlhaba botlhale ka go ratana le Angeline. Motsamai ga a tseye dikgakololo tsa bona tsia. • Go tsoga kgotlhang e nngwe gape magareng ga gagwe le Selapo morago ga gore Gadifele a lelele kwa go ena ka ntlha ya fa a sa tlamele bana. O nna kgatlhanong le Selapo fa a leka go mo gakolola go tlamela bana le go nna mo gae. • Motsamai o nna le kgotlhang le Angeline morago ga go mo agela ntlo le go mo tsenyetsa motlakase. Fa ntlo e sena go fela, o bolelela Motsamai gore a sutele banna ba bangwe ba ba tlaa rekang dilwana tsa ntlo ka di mo palela. Morago Motsamai o kojwa mo ntlong mme ga go se a ka se dirang ka e kwadilwe ka Morake. • Motsamai o boela gae, mme a fete a lwe le Gadifele ka a batla gore a supe se a ntseng a se direla ka a sa bolo go tsamaya. Go tlhagelela kgotlhang ya semowa ka a itshekisa madi a a tshamekileng ka ona. O ikomanyetsa botlhogoethata jwa gagwe jwa go sa reetse dikgakololo tsa badirammogo nae. Ke gona a lemogang fa boLenkapere ba tsweletse pele ntswa ena a agile ntlo e a tswileng a iphotlhere mo go yona, o kaya fa batho ba tshuba ka metlakase, mme fa ga gagwe o se teng. • Motsamai o nna le kgotlhang le Suzan yo o neng a mo koba morago ga go mo direla kgwebo, go mo rekela bene le go mo agela lebenkele. Fa a fetsa, Susan le morwae ba tseketla tesetamente e e dirang gore dilo di salele bana ba ga Suzan. Motsamai o kopa thuso kwa mmueleding gore a duelwe ditshenyegelo tsa gagwe. O boela gae e le semakaleng a se na sepe. • O ratana le Gladys mme morago ga go mo epela metsi le go mo tlhabololela ntlo, go tsoga kgotlhang magareng ga bona. Dilo di ya masweng fa Kefentse monna wa ga Gladys a boela gae, a bo a duedisa Motsamai dikete di le lesome tsa diranta gobo a ntse a nna fa ga gagwe. • O boela kwa lelapeng la gagwe, a kobilwe mo tirong ka a thudisitse dikoloi tsa tiro. Madi a gagwe a phenšene a dueletse dikoloi tse a di sentseng. Fa a boa jaana bana ba a neng a ba latlhile ba feditse sekolo, e bile ba agetse mmaabona ntlo. Mogatse e bong Gadifele o setse a iponetse molekane. O nna le kgotlhang ya maikutlo ka ntlha ya go ikotlhaela se a se dirileng. • Gadifele le bana ba mo tlogela a le esi ba ja mokaragana o a neng a o ja, go fitlha a sa tlhole a kgona go amogela, a ba a tlhokofala. (Dikarabo tsa batlhatlhojwa tse di nepagetseng di elwe tlhoko bogolosegolo bao [25] ba arabileng go ya ka dikgato tsa kgotlhang). KGOTSA Kwalololo e ileditswe Phetla"